
Ako u lovu ranim životinju pa je nakon nekoliko sati nađem mrtvu, mogu li konzumirati takvo meso?


* 
* 
* 
* 
* 
* 
* 

 
Ako u lovu ranim životinju pa je nakon nekoliko sati nađem mrtvu, mogu li konzumirati takvo meso?

Buharija i Muslim zabilježili su da je Adi b. Hatim prenio sljedeće Poslanikove, ﷺ, riječi: *“Ako u lovu pogodiš životinju i nađeš je nakon dan ili dva, a na njoj nema traga osim tvoje strijele, tada jedi, ali ako lovinu nađeš u vodi, tada to meso ne konzumiraj.”* U jednoj Muslimovoj verziji stoji sljedeće: *“Konzumiraj meso te lovine, sve dok se ne pokvari.”*


Na osnovu ovog hadisa, učenjaci hanefijske, malikijske, šafijske, hanbelijske i zahirijske pravne škole zaključili su da je dopušteno konzumiranje mesa životinje koju lovac rani pa je nađe mrtvu, ako ne postoji indicija da je udavljena, ugušena i sl. (Vidjeti: *El-Muhalla*, 7/463, *Šerhuz-Zerkeši*, 6/625-626, *El-Medžmu*, 9/107, *El-Bahrur-raik*, 8/259, *El-Insaf*, 10/424.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


